Radio-uitsendings aangepas ná brand by SAUK | Netwerk24
25 Junie 2019 13:07
Die SAUK se radio-uitsendings moes Dinsdagmiddag inderhaas aangepas word nadat ‘n brand by die Radiopark-gebou in Auckland Park uitgebreek het.
Al die personeel is uit die gebou verwyder nadat ‘n brand in ‘n kafeteria uitgebreek het.
Vyf mense is na hospitale gebring vir rook-inaseming.
Die brand is intussen geblus.
Die Middag op RSG-program moes deur Martelize Brink en Johan Rademan uit die radio-ateljees van die SAUK in Kaapstad uitgesaai word. Dié tydgleuf vanaf 12:00 tot 15:00 word gewoonlik uit die Radiopark-gebou in Auckland Park uitgesaai.
Vuyo Mthembu, woordvoerder van die SAUK, kon nie sê wat die oorsaak van die brand is nie.
Die toneel is teen 13:00 ontruim. Foto: Jana Marx